Zainab Shinkafi Bagudu

Zainab Shinkafi Bagudu (an haife ta ranar 27 ga watan Maris 1968) mai ba da shawara ce a kan cutar kansa ta duniya da ke da sha'awar lafiyar mata,  Wadda ta kafa Gidauniyar MedicAid Cancer Foundation, ta ba da shawarar wayar da kan cutar kansa ta hanyar ba da horo ga ma'aikatan kiwon lafiya, tana tallafawa tantancewa, ganowa da kuma magance cutar kansa ga marasa lafiya a Najeriya.      Ita ce mai ba da gudummawa / yar jarida a Jaridar Blueprint  har wayau Ita ce mai bayar da shawara ce ga likitan yara, jakadar Ƙungiyar Ciwon daji ta Duniya kuma darekta ce a Hukumar Kula da Ciwon daji ta Duniya (UICC).     

 Farkon Rayuwa da Ilimi 
An haifi Zainab Shinkafi Bagudu ranar 27 ga watan Maris 1968 a birnin Legas ga mahaifiyarta Rakiya Shinkafi da mahaifinta Umaru Shinkafi, tsohon jami'in 'yan sanda  Ta yi karatun firamare a Kwalejin Queens Legas kuma ta kammala a shekarar 1984, ta tafi Jami'ar Ahmadu Bello da ke Zaria kuma ta sami digiri a fannin likitanci, MBBS (Bachelor of Medicine). Ta samu digirin digirgir a fannin ilimin yara, difloma kan lafiyar yara, ta zama memba a kwalejin Royal College of Pediatrics and Child Health a Landan.  

 Rayuwar Iyali 
Bagudu ta auri Sanata Abubakar Atiku Bagudu, ministan ƙasafin kuɗi da tsare-tsare na Najeriya kuma tsohon gwamnan jihar Kebbi, Allah ya albarkace ta da yara biyu. 

 Kyaututtuka da karramawa 

 Takaddar Ganewar Majalisa ta Majalisar Dokokin Amurka - 2015
 Kyautar jakadan yancin mata ta LACVAW – 2013
 Kyautar yabo don bayar da shawararta na rashin gajiyawa daga kungiyar likitocin Najeriya (NMA) - 2018  
 Kyautar Mutum na Shekarar Silverbird don Nasarorin Musamman - 2016 
 Jakadan Ci Gaban Ƙarni, Malaman Makarantu Ba tare da Iyakoki ba - 2016
 Kyautar Jagorar Kiwon Lafiya ta Duniya ta Duniya 

 Manazarta 

Rukuni:Rayayyun mutane
Rukuni:Haihuwan 1968